რაულ ქირია

რაულ ქირია (დ. 23 აპრილი, 1984, ხობი, საქართველოს სსრ) — ქართველი ჟურნალისტი, პოლიტოლოგი და საერთაშორისო ურთიერთობების დოქტორი. ევროპის უნივერსიტეტის ასოცირებული პროფესორი და ვიცე-რექტორი.რაულ ქირია - ვიცე-რექტორი სტრატეგიული კომუნიკაციებისა და სტუდენტური სერვისების მიმართულებით

ბიოგრაფია
რაულ ქირია 1984 წლის 23 აპრილს ქალაქ ხობში დაიბადა. 2005 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ჟურნალისტიკის მიმართულება, 2006 წელს კი თბილისის ეკოლოგიისა და ეკონომიკის ინსტიტუტის საერთაშორისო ურთიერთობების მიმართულება. 2018 წელს სწავლობდა კიევის ტარას შევჩენკოს სახელობის ეროვნულ უნივერსიტეტში პოლიტიკის მეცნიერების მიმართულებით, სადაც მიენიჭა მაგისტრის ხარისხი. 2023 წლის 20 დეკემბერს საქართველოს ტექნიკურ უნივერსიტეტში დაიცვა სადოქტორო დისერტაცია თემაზე - „საქართველო-უკრაინის ურთიერთობები და მათი ევროატლანტიკურ სტრუქტურებში ინტეგრაციის პერსპექტივები“.GEORGIA’S AND UKRAINE’S EUROPEAN PERSPECTIVE 

მუშაობდა გაზეთებში: „თბილისი“ (2001-2002), „თბილისელები“ (2001-2003) და „თავისუფალი გაზეთი“ (2003-2005). 2002-2003 წლებში იყო ჟურნალ „კვირის ბოლოს“ დამფუძნებელი და მთავარი რედაქტორი. 2005-2007 წლებში მუშაობდა საქართველოს პირველი არხისა და ტელეკომპანია „მზის“ რეპორტიორად. 

2008-2009 წლებში იყო აფხაზეთის ავტონომიური რესპუბლიკის მთავრობის მედია ცენტრის დირექტორი, ხოლო 2010-2013 წლებში მთავრობის თავმჯდომარის მრჩევლად მუშაობდა.

2009-2010 წლებში არასამთავრობო ორგანიზაციაში „კოალიცია სამართლიანობისათვის“, ხოლო 2011-2012 წლებში „საქართველოს პედაგოგთა და მეცნიერთა თავისუფალ პროფკავშირში“ მედია კონსულტანტად მუშაობდა. 2014-2015 წლებში იყო ტელეკომპანია „TV 8“-ის დირექტორი. 2012 წელს დააფუძნა საინფორმაციო სააგენტო „Front News“ და ამავე წლიდან არის სააგენტოს მთავარი რედაქტორი.

2016 წელს, ჟურნალისტული საქმიანობით ქართულ-უკრაინულ კულტურულ ურთიერთობებში შეტანილი წვლილისთვის, უკრაინის კულტურის მინისტრმა, ევგენი ნიშუკმა საპატიო დიპლომით დააჯილდოვა.რაულ ქირია უკრაინის კულტურის მინისტრმა დააჯილდოვა. kvira.ge. 20 მაისი, 2016. წვდომის თარიღი: 14 მარტი, 2022.

2017 წელს სტრატეგიული კომუნიკაციების საკითხებში უკრაინელი პოლიტიკოსის, ინა ბოგოსლოვსკაიას, მრჩეველი იყო. 2019-2020 წლებში იმერეთის სახელმწიფო რწმუნებულის მრჩეველი იყო.იმერეთის გუბერნატორის მრჩევლად რაულ ქირია ინიშნება. newpress. 1 ოქტომბერი, 2019. 

2014 წლიდან არის საქველმოქმედო ფონდ „ნატვრის ხის“ მედია კონსულტანტი და პროექტების მენეჯერი. 2020 წლიდან ლექციებს კითხულობს ევროპის უნივერსიტეტში. 2024 წლის 30 დეკემბრიდან არის ევროპის უნივერსიტეტის ვიცე-რექტორი.

2024 წლის 4 ოქტომბერს უნივერსალური მშვიდობის ფედერაციამ, მშვიდობის საქმეში შეტანილი წვლილისთვის, რაულ ქირიას მშვიდობის ელჩის წოდება მიანიჭა.

2025 წლის სექტემბრიდან თბილისის სახელმწიფო უნივერსიტეტში, სოციალურ და პოლიტიკურ მეცნიერებათა ფაკულტეტზე კითხულობს ლექციებს თემაზე „ყალბი ახალი ამბები მედიაში“.

2025 წლის 17 ოქტომბერს რაულ ქირია საერთაშორისო სამეცნიერო ჟურნალის „Milky Way Scientific Journal“ (აშშ) სარედაქციო საბჭოს წევრი გახდა.„ევროპის უნივერსიტეტის“ ვიცე-რექტორი რაულ ქირია „Milky Way Scientific Journal“-ის რედაქციულ საბჭოს შეუერთდა

რესურსები ინტერნეტში

Ukrainian journalist tells Guardian Media of horrifying images of war
Ukraine and New Security Paradigm for The Wider Black Sea Region
Грузия и Украина нуждаются в международной защите – Рауль Кирия

სქოლიო

კატეგორია:დაბადებული 23 აპრილი
კატეგორია:დაბადებული 1984
კატეგორია:ქართველი პოლიტიკის მეცნიერები
კატეგორია:ქართველი ჟურნალისტები
კატეგორია:თბილისის სახელმწიფო უნივერსიტეტის კურსდამთავრებულები